rejauldu/bengali-wikipedia huggingface dataset:
রোহান হ্যান্ডুনপুরেজ প্রদীপ কুমারা (জন্ম ১০ মার্চ ১৯৭৫) হলেন শ্রীলঙ্কান ক্রীড়াবিদ, যিনি ২০০৪ গ্রীষ্মকালীন অলিম্পিক গেমসে পুরুষদের ৪০০ মিটারে প্রতিদ্বন্দ্বিতা করেছিলেন এবং প্রথম রাউন্ডে উত্তীর্ণ হতে পারেন নি।  তিনি ২০০২ এশিয়ান গেমসে ৪৫.৮৭ সেকেন্ড সময় নিয়ে তৃতীয় স্থানে ছিলেন। তার ব্যক্তিগত রেকর্ড ৪৫.২৫, ২০০০ সালে করেছিলেন।  তথ্যসূত্র    বহিঃসংযোগ        বিষয়শ্রেণী:১৯৭৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কমনওয়েলথ গেমসে শ্রীলঙ্কার প্রতিযোগী বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:২০০২ এশিয়ান গেমসের পদক বিজয়ী বিষয়শ্রেণী:২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৯৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৬ কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:শ্রীলঙ্কার অলিম্পিক মল্লক্রীড়াবিদ বিষয়শ্রেণী:শ্রীলঙ্কান পুরুষ স্প্রিন্টার বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:এশিয়ান গেমসে ব্রোঞ্জপদক বিজয়ী শ্রীলঙ্কান
ক্রিস্টোফার লিলিস (, ; জন্ম: ৪ জানুয়ারি ১৯৯৮) হলেন একজন মার্কিন পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে মার্কিন যুক্তরাষ্ট্রের প্রতিনিধি হিসেবে প্রতিদ্বন্দ্বিতা করে থাকেন।  লিলিস মার্কিন যুক্তরাষ্ট্রের হয়ে ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি স্বর্ণ পদক জয়লাভ করেছেন।  প্রারম্ভিক জীবন ক্রিস্টোফার লিলিস ১৯৯৮ সালের ৪ঠা জানুয়ারি তারিখে মার্কিন যুক্তরাষ্ট্রের নিউ ইয়র্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন লিলিস মার্কিন যুক্তরাষ্ট্রের প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১১৯.৯১ স্কোর অর্জন করে ষষ্ঠ স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম ধাপে তিনি সর্বোচ্চ ১২৫.৬৭ স্কোর অর্জন করে অনায়াসে দ্বিতীয় ধাপে উত্তীর্ণ হয়েছিলেন, যেখানে তার স্কোর (১০৩.০০) তাকে ষষ্ঠ স্থান অধিকার করতে সাহায্য করেছে।  অন্যদিকে, তিনি অ্যাশলি কল্ডওয়েল এবং জাস্টিন শোনেফেল্ডের সাথে মার্কিন দল হিসেবে ফ্রিস্টাইল স্কিইংয়ের মিশ্র দলগত এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির প্রথম ধাপে তার দল ৩৩০.৫৫ স্কোর অর্জন করে চূড়ান্ত পর্বের দ্বিতীয় ধাপের জন্য উত্তীর্ণ হয়েছিল। দ্বিতীয় ধাপে তার দল ৩৩৮.৩৪ স্কোর অর্জন করেছিল, যা তাদের স্বর্ণ পদক জয়লাভ করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ ফ্রিস্টাইল স্কিয়ার বিষয়শ্রেণী:মার্কিন যুক্তরাষ্ট্রের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী
২০০৮ অলিম্পিক গেমসে মহিলাদের ১০কিলোমিটার ম্যারাথন বিভাগের প্রতিযোগিতা আগস্টের ২০ তারিখে শুনি অলিম্পিক রোয়িং-ক্যানোয়িং পার্কে অনুষ্ঠিত হয়। ২০০৮ গেমসে এটি একটি নতুন বিভাগ হিসাবে সংযোজিত হয়। এই ১০কিমি ম্যারাথন পুরুষ ও মহিলা উভয় ক্ষেত্রেই সাঁতারের অন্যান্য বিভাগের মত সুইমিং পুলে না হয়ে খোলা জলে আয়োজিত হয়। কোনো প্রাথমিক পর্যায়ের হিট না হয়ে সরাসরি সামগ্রিক ভাবে প্রতিযোগিতা শুরু হয়। সাঁতার কাটার কোনো পদ্ধতিগত বিধিনিষেধ ছাড়া ফ্রিস্টাইল সাঁতার পদ্ধতিতে সাঁতার কাটা হয়। বেশিরভাগ সময়েই সাঁতারুরা ফ্রন্ট ক্রল পদ্ধতিতেই সাঁতার কাটে, তবে ক্ষেত্রবিশেষে এর পরিবর্তনও হয়, বিশেষ করে যখন সাঁতারুরা খাবারের জায়গায় পৌঁছায়।  খোলা জলে সাঁতার কৌশলগত ভাবে, প্রথাগত সাঁতারের থেকে অনেকটাই আলাদা। বরং এর সাথে প্রতিযোগিতামূলক সাইক্লিং বা ম্যারাথন দৌড় বা জল পোলোর অনেক সাযুজ্য আছে। এটি অলিম্পিকের সেই সব স্বল্প সংখ্যক ক্রীড়া গুলির একটি, যাতে, প্রতিযোগিতা চলাকালীন কোচের ভূমিকা অপরিসীম। প্রতিযোগিতা চলাকালীন কোচেরা চারবার তাদের প্রতিযোগীকে ভাসমান পন্টুন থেকে জল খাওয়ানোর সুযোগ পান। কিন্তু এই সময় কোচ যদি জলে পড়ে যান তাহলে তার প্রতিযোগী সঙ্গে সঙ্গে অপসৃত হবেন।   যোগ্যতাপর্ব  স্পেনের সেভিলে অনুষ্ঠিত ২০০৮ বিশ্ব খোলা জল সাঁতার প্রতিযোগিতা ও চীনের বেইজিং-এ অনুষ্ঠিত গুড লাক বেইজিং অলিম্পিক ১০কিমি ম্যারাথন সাঁতার যোগ্যতা নির্ণায়ক প্রতিযোগিতার ফলের ক্রমানুসারে ২৫ জন সাঁতারু এই প্রতিযোগিতার যোগ্যতা অর্জন করেন।  অঙ্গচ্ছেদনের ফলে প্রতিবন্ধী সাঁতারু দক্ষিণ আফ্রিকার নাতালি ডু টইটও এই প্রতিযোগিতায় অংশগ্রহণ করেন।"Women's Marathon 10km: Ilchenko wins gold in final flurry" , official website of the Beijing 2008 Olympic Games, August 20, 2008   ফলাফল   ক্রম  প্রতিযোগী  রাষ্ট্র  সময়  সময়েরব্যবধান  টিকা   ল্যারিসা ইলচেঙ্কো    ১:৫৯:২৭.৭        কেরি-অ্যান পাইন    ১:৫৯:২৯.২  ০০:০১.৫     কাসান্দ্রা প্যাটেন    ১:৫৯:৩১.০  ০০:০৩.৩   ৪  অ্যাঞ্জেলা মরির    ১:৫৯:৩১.৯  ০০:০৪.২   ৫  আনা কুন্হা    ১:৫৯:৩৬.৮  ০০:০৯.১   ৬  স্বোয়ান ওবেরসন    ১:৫৯:৩৬.৯  ০০:০৯.২   ৭  পোলিয়ানা ওকিমোতো    ১:৫৯:৩৭.৪  ০০:০৯.৭   ৮  য়ানা পেচানোভা    ১:৫৯:৩৯.৭  ০০:১২.০   ৯  আন্দ্রেইনা ডেল ভ্যাল পিন্টো পেরেজ    ১:৫৯:৪০.০  ০০:১২.৩   ১০  মার্টিনা গ্রিম্যাল্ডি    ১:৫৯:৪০.৭  ০০:১৩.০   ১১  মারিয়ানা লিম্পার্টা    ১:৫৯:৪২.৩  ০০:১৪.৬   ১২  তেজা জুপান    ১:৫৯:৪৩.৭  ০০:১৬.০   ১৩  ইয়ুরেমা রিকুয়েনা    ১:৫৯:৪৬.৯  ০০:১৯.২   ১৪  এডিথ ভ্যান জিক    ২:০০:০২.৮  ০০:৩৫.১   ১৫  মেলিসা গোর্ম্যান    ২:০০:৩৩.৬  ০১:০৫.৯   ১৬  নাতালি ডু টইট    ২:০০:৪৯.৯  ০১:২২.২   ১৭  ড্যানিয়েলা ইনাচিও    ২:০০:৫৯.০  ০১:৩১.৩   ১৮  ইভা বারগ্লুন্ড    ২:০১:০৫.০  ০১:৩৭.৩   ১৯  ফ্যাং ইয়ানকিয়াও    ২:০১:০৭.৯  ০১:৪০.২   ২০  ইমেল্ডা মার্টিনেজ    ২:০১:০৭.৯  ০১:৪০.২   ২১  অরেলি মুলার    ২:0২:০৪.১  ০২:৩৬.৪   ২২  ক্লো সাটন    ২:0২:১৩.৬  ০২:৪৫.৯   ২৩  নাতালিয়া সামোরোদিনা    ২:১০:৪১.৬  ১১:১৩.৯   ২৪  আন্তোনেলা বোগারিন    ২:১১:৩৫.৯  ১২:০৮.২     ক্রিস্টেল কোব্রিচ         DNF - শেষ করতে পারেননি (Did Not Finish)   তথ্যসূত্র   মহিলাদের ১০কিমি ম্যারাথন
right|100px|রাজীব গান্ধী স্মৃতিফলক; ঠিক এই স্থানটিতেই নিহত হয়েছিলেন রাজীব গান্ধী। ...রাজীব গান্ধী হত্যাকাণ্ডে সংঘটিত আত্মঘাতী বোমা বিস্ফোরণে রাজীব গান্ধী ছাড়াও আরো ১৪ জন মানুষ নিহত হয়েছিলেন? ...কাবা শরীফের গিলাফ প্রতি বছর হজ্জ শেষ হয়ে যাওয়ার পর ১০ জিলহজ্জ তারিখে নতুন করে পরানো হয়? ...কারো কারো মতে মার্কিন সুপারমডেল জিয়া কারাঞ্জি বিশ্বের প্রথম সুপারমডেল? ...বর্তমান বিশ্বে মুসলমান জনসংখ্যার হার মোট জনসংখ্যার প্রায় ২৩ শতাংশ? ...হ্যারি পটার চরিত্র অ্যালবাস ডাম্বলডোর সৃষ্টির পেছনে অনুপ্রেরণা হিসেবে কাজ করেছে লেখিকা জে. কে. রাউলিংয়ের পঠিত সাবেক স্কুলের প্রধান শিক্ষক আলফ্রেড ডান? ...ইংরেজ অভিনেতা জনি লি মিলার মাত্র ১৭ বছর বয়সে অভিনয়ের টানে বিদ্যালয়ের পড়াশোনায় ইতি টানেন?
বড়গাঁও (তিকমগড়) () ভারতের মধ্য প্রদেশ রাজ্যের তিকমগড় জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বড়গাঁও (তিকমগড়) শহরের জনসংখ্যা হল ৭৭২৪ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৪৪%। পুরুষদের মধ্যে সাক্ষরতার হার ৫২% এবং নারীদের মধ্যে এই হার ৩৬%। সারা ভারতের সাক্ষরতার হার ৫৯.৫%, তার চাইতে বড়গাঁও (তিকমগড়) এর সাক্ষরতার হার কম।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
(১৩৩৩-১৩৩৬) বলতে জাপানের ইতিহাসে কামাকুরা যুগ ও মুরোমাচি যুগের মধ্যবর্তী তিন বছর সময়কালকে বোঝায়।Spelling note: A modified Hepburn romanization system for Japanese words is used throughout Western publications in a range of languages including English.  Unlike the standard system, it maintains the "n" even when it's followed by "homorganic consonants" (e.g., shinbun, not shimbun). সম্রাট গো-দাইগো প্রায় এক শতাব্দীব্যাপী কার্যত সামরিক শাসনের পর রাজপরিবারের ক্ষমতা পুনঃপ্রতিষ্ঠিত করার লক্ষ্যে এই পুনর্গঠনের চেষ্টা করেন।Sansom 1977: 22-42.  তার চেষ্টা পুরোপুরি ব্যর্থ হয় এবং আশিকাগা শোগুনতন্ত্র (১৩৩৬-১৫৭৫) শাসনক্ষমতা কুক্ষিগত করে। এই ঘটনার পর থেকে ১৮৬৭ খ্রিঃ মেইজি শাসনের আগে পর্যন্ত জাপান সম্রাটের ক্ষমতা আর মাথা তুলতে পারেনি। কেন্‌মু পুনর্গঠনের তিন বছরে রাজপরিবার একাদজিক গুরুতর ভুল পদক্ষেপ নেয় এবং এর ফলেই আশিকাগা গোষ্ঠীর ক্ষমতা দখল সম্ভব হয়।  তথ্যসূত্র  বিষয়শ্রেণী:জাপানের ইতিহাস
নীলফামারী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নীলফামারী জেলায় অবস্থিত জাতীয় সংসদের ১৫ নং আসন।  সীমানা ১৯৮৪-২০১৪ নীলফামারী-৪ আসনটি সৈয়দপুর উপজেলা ও কিশোরগঞ্জ উপজেলার ৬টি ইউনিয়ন (নিতাই ইউনিয়ন, বাহাগিলি ইউনিয়ন, চাঁদখানা ইউনিয়ন, কিশোরগঞ্জ সদর ইউনিয়ন, গাড়াগ্রাম ইউনিয়ন ও মাগুড়া ইউনিয়ন) নিয়ে গঠিত ছিল।  ২০১৮-বর্তমান এ আসনটি নীলফামারী জেলার সৈয়দপুর উপজেলা এবং কিশোরগঞ্জ উপজেলা নিয়ে গঠিত।   ইতিহাস  নীলফামারী-৪ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল। ২০১৮ সালের নির্বাচনের পূর্বে নির্বাচন কমিশন নীলফামারী-৪ ও নীলফামারী-৩ আসনের সীমানা পূর্ণনির্ধারন করে।   নির্বাচিত সাংসদ  নির্বাচনসাংসদরাজনৈতিক দল ১৯৮৬ রওশন আলী মিয়া জাতীয় পার্টি ১৯৮৮ কাজী ফারুক কাদের জাতীয় পার্টি ১৯৯১ আব্দুল হাফিজ ন্যাপ (মুজাফ্ফর) ফেব্রুয়ারি ১৯৯৬ আব্দুল হাফিজ বাংলাদেশ জাতীয়তাবাদী দল জুন ১৯৯৬ মুহাম্মদ আসাদুর রহমান জাতীয় পার্টি ২০০১ আমজাদ হোসেন সরকার বাংলাদেশ জাতীয়তাবাদী দল ২০০৮ এ.এ. মারুফ সাকনাল বাংলাদেশ আওয়ামী লীগ ২০১৪ শওকত চৌধুরী জাতীয় পার্টি (এরশাদ) ২০১৮ আহসান আদেলুর রহমান জাতীয় পার্টি (এরশাদ) ২০২৪ সিদ্দিকুল আলম সিদ্দিক স্বতন্ত্র  নির্বাচনী ফলাফল ২০১০-এর দশকে  ২০১৪ সাধারণ নির্বাচনে বিরোধীদলগুলো নির্বাচন বয়কট করলে আওয়ামী লীগ নেতৃত্বাধীন মহজোট এককভাবে নির্বাচন করে, ফলে এ আসনে শওকত চৌধুরী বিনা প্রতিদ্বন্দ্বিতায় সংসদ সদস্য নির্বাচিত হন।   ২০০০‌‌‌‌‍‍-এর দশকে    ১৯৯০-এর দশকে   টীকা  বহিঃসংযোগ  প্রথম আলোতে নীলফামারী-৪  বিষয়শ্রেণী:নীলফামারী জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
আলেকসান্দ্র সের্গেয়েভিচ গোলোভিন (; জন্ম: ৩০ মে ১৯৯৬) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।   আন্তর্জাতিক ক্যারিয়ার  ২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।   সম্মাননা   আন্তর্জাতিক  রাশিয়া অনূর্ধ্ব-১৭  উয়েফা ইউরোপিয়ান অনূর্ধ্ব-২১ চ্যাম্পিয়নশিপ: ২০১৩   তথ্যসূত্র    বহিঃসংযোগ   Player profile at CSKA Moscow official website  Career summary by the Russian Premier League   বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:রুশ ফুটবলার বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব সিএসকেএ মস্কোর খেলোয়াড় বিষয়শ্রেণী:মোনাকোয় রুশ প্রবাসী ক্রীড়াবিদ বিষয়শ্রেণী:লিগ ১-এর খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:রাশিয়ার আন্তর্জাতিক যুব ফুটবলার বিষয়শ্রেণী:রাশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:রাশিয়ার আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
থাম্ব|"তোফু" হচ্ছে জাপানি ভাষা থেকে গৃহীত এক বাংলা ঋণশব্দ, যা আবার চীনা ভাষা থেকে গৃহীত জাপানি ঋণশব্দ। কোনো ভাষার ঋণশব্দ বলতে অন্য ভাষা থেকে সরাসরিভাবে আগত শব্দকে বোঝায়। ভিন্ন লিখন পদ্ধতির ভাষা থেকে আগত ঋণশব্দের সাধারণত প্রতিবর্ণীকরণ করা হয় কিন্তু অনুবাদ করা হয় না। এছাড়া, কোনো ভাষার ঋণশব্দ ঐ ভাষার ধ্বনিতত্ত্ব, লিখনবিধি ও রূপমূলতত্ত্ব দ্বারা প্রভাবিত হতে পারে (যেমন ইংরেজি  শব্দটি বাংলায় "লন্ঠন" শব্দে বিবর্তিত হয়েছে)। কোনো ভাষার ঋণশব্দ যদি ঐ ভাষার নিয়মাবলীর সঙ্গে আত্তীকৃত হয় তাহলে সেই শব্দকে কেবল ব্যুৎপত্তির দ্বারা নিজস্ব শব্দ থেকে আলাদা করা যায়। তবে অনেকসময় এই আত্তীকরণ অসম্পূর্ণ থেকে যায়, যার ফলে ঐ ঋণশব্দ গ্রহীতা ভাষা থেকে ভিন্ন কিছু বৈশিষ্ট্য বজায় রাখতে পারে, যেমন: আগত ধ্বনিমূল ("আইসক্রিম" শব্দের "স" বর্ণের উচ্চারণ), মূল বানান আংশিক বা সম্পূর্ণভাবে বজায় রাখা, বিদেশি বিভক্তি বা কারক ইত্যাদি।   বাংলা ভাষায় ঋণশব্দ  থাম্ব|upright=1.05|আধুনিক সাহিত্যিক বাংলা শব্দের সূত্র  বাংলা ভাষায় ঋণশব্দকে সাধারণত তিনভাগে ভাগ করা হয়: তৎসম শব্দ (সংস্কৃত ভাষা থেকে আগত), দেশি শব্দ (আদিবাসী ভাষা থেকে আগত) ও বিদেশি শব্দ (অন্যান্য ভাষা থেকে আগত)।  শতাব্দীর পর শতাব্দী ধরে মুঘল, আরব, ফার্সি, তুর্কি, মঙ্গোল, পূর্ব এশিয়া, ইউরোপ আর ব্রিটিশদের সঙ্গে যোগাযোগে থাকার কারণে বাংলা ভাষাটি বিদেশী ভাষাসমূহ থেকে অগণিত শব্দ গৃহীত করেছে। কিছু খুব সাধারণ ঋণশব্দগুলো আরবি, ফার্সি, তুর্কি, জাপানি, সংস্কৃত, ওলন্দাজ, পর্তুগিজ, ফরাসি, ইংরেজি ও আদিবাসী ভাষাগুলো থেকে গ্রহণ করা।   তথ্যসূত্র   বিষয়শ্রেণী:ঐতিহাসিক ভাষাবিজ্ঞান বিষয়শ্রেণী:ব্যুৎপত্তিবিদ্যা
উইলিয়াম ডামপিয়ের (খ্রিস্টধর্মে দীক্ষিত ৫ সেপ্টেম্বর ১৬৫১ - ১৭৫১-এর প্রথম দিকে) ছিলেন ইংরেজ বংশদ্ভূত প্রথম আবিষ্কারক যিনি বর্তমান অস্ট্রেলিয়ার এবং প্রথম ব্যক্তি যিনি জনপথে তিনবার পৃথিবী প্রদক্ষিণ করেছেন। তাকে অস্ট্রেলিয়ার প্রথম প্রাকৃতিক ইতিহাসবিদGeorge, Alexander S. (1999). William Dampier in New Holland: Australia's First Natural Historian. Hawthorn, Vic.: Bloomings Books. হিসেবেও বর্ণনা করা হয়, এবং স্যার ওয়াল্টার রেলিগ থেকে জেমস কুকের সময়কালের একজন গুরূত্বপূর্ণ আবিষ্কারক হিসেবে সম্মান করা হয়।Preston, Diana, and Preston, Michael (2005). A Pirate of Exquisite Mind: The Life of William Dampier. New York: Walker and Company. p. 5.  ডামপিয়ের তার বই অ্য নিউ ভয়েজ রাউন্ড দ্য ওয়ার্ল্ড দিয়ে ব্রিটিশ নৌবিভাগকে প্রভাবিত করার পর, ডামপিয়েরকে একটি রাজকীয় নৌজাহাজের দায়িত্ব দেওয়া হয় এবং পশ্চিম অস্ট্রেলিয়ায় গুরুত্বপূর্ণ আবিষ্কার করেন কিন্তু নৃশংসতার জন্য তাকে কোর্ট মার্শাল দেওয়া হয়েছিল। পরবর্তী একটি ভ্রমণে তিনি আলেক্সেন্ডার সেলক্রিককে উদ্ধার করেন, যার থেকে অণুপ্রাণিত হয়ে ড্যানিয়েল ডিফো তার অন্যন্য সৃষ্টি রবিনসন ক্রুসো রচনা করেন। ডামপিয়ের নিজেও অনেককে অনুপ্রাণিত করেছিলেন তাদের মধ্যে উল্লেখযোগ্য হলে, জেমস কুক, লর্ড নেলসন, চার্লস ডারউইন ও আলফ্রেড রাসেল ওয়ালেস।   প্রারম্ভিক জীবন  উইলিয়াম ডামপিয়ের ১৬৫১ সালে সামারসেটের ইস্ট কুকেরে জন্মগ্রহণ করেন। তিনি খ্রিস্টধর্মে দীক্ষিত হন ৫ই সেপ্টেম্বর কিন্তু তার জন্মের নির্দিষ্ট তারিখ খুঁজে পাওয়া যায় নি। তিনি ব্রুটনের কিং’স স্কুলে শিক্ষাগ্রহণ করেন।Somerset Archives . Records of King's School, Bruton. ১৬৭৩ সালে রাজকীয় নৌবাহিনীতে যোগদান করার পূর্বে তিনি দুটি বাণিজ্য জাহাজ নিয়ে সমুদ্র যাত্রা করেছিলেন। একই বছরের জুনে তিনি স্কনিভেল্ডের দুটি যুদ্ধে অংশ নেন।  নৌবাহিনীতে যোগদানের পর তিনি অসুস্থতার জন্য কয়েকমাস পর ইংল্যান্ড ফিরে আসতে বাধ্য হন। পরবর্তী কয়েক বছর তিনি বিভিন্ন পেশায় জড়িত ছিলেন, তার মধ্যে জ্যমাইকায় বাগানের ব্যবস্থাপনা ও মেক্সিকোতে লগিং করেছেন। পরবর্তীতে তিনি অন্য একটি অভিযানে অংশ নেন।   বই   অ্য নিউ ভয়েজ রাউন্ড দ্য ওয়ার্ল্ড, ১৬৯৭  ভয়েজ এন্ড ডেসক্রেপসন, ১৬৯৯  অ্য ভয়েজ টু নিউ হোলেন্ড, ১৭০৩  অ্য সাপ্লিমেন্ট অফ দ্য ভয়েজ রাউন্ড দ্য ওয়ার্ল্ড, ১৭০৫  দ্য ক্যম্পেসে ভয়েজ, ১৭০৫  অ্য ডিসকাস অফ উইন্ডস, ১৭০৫  অ্য কন্টিনেসন অফ অ্য ভয়েজ টু নিউ হোলেন্ড, ১৭০৯   তথ্যসূত্র    বহিঃসংযোগ   "Ascension Island: Wreck of the Roebuck", the 2001 expedition to find Dampier's ship sponsored by the Western Australian Maritime Museum  "A Singular Man: William Dampier—Adventurer, Author, Survivor" by Edward E. Leslie (1988) in Desperate Journeys, Abandoned Souls: True Stories of Castaways and Other Survivors (pp. 47–60)    A Voyage to New Holland  A Continuation of a Voyage to New Holland  Works by William Dampier: facsimile scans at Early Canadiana Online, originals held by the Library and Archives Canada.  A New Voyage Round the World  Voyages and Descriptions  A Voyage to New Holland  A Continuation of a Voyage to New Holland  Dampier Bibliography from the Human and Cartographic History of the Galápagos Islands  A New Voyage Round the World (HTML version)    বিষয়শ্রেণী:১৬৫১-এ জন্ম বিষয়শ্রেণী:১৭১৫-এ মৃত্যু বিষয়শ্রেণী:ইংরেজ প্রাইভেটিয়ার বিষয়শ্রেণী:ইংরেজ অভিযাত্রিক বিষয়শ্রেণী:ইংরেজ নাবিক
থাম্ব|ডান|250px|ইদাক্কা ইদাক্কা (, আক্ষরিক অর্থে মাঝখানে), এছাড়াও লেখা হয় এদায়ক্কা বা এদাক্কা, হল দক্ষিণ ভারতের কেরালার বালি ঘড়ি আকৃতির একটি ড্রাম। এটি পঞ্চবাদ্যম এবং সোপানা সঙ্গীতম পরিবেশনার জন্য ব্যবহৃত একটি যন্ত্র। এটি ছন্দ ধরে রাখার চেয়ে বাদ্যযন্ত্রের কাজ বেশি করে এবং বিশ্বাস করা হয় যে এটি ভগবান নটরাজ (ভগবান শিব) পৃথিবীতে পাঠিয়েছেন। এটি কেরালার সবচেয়ে পূজিত বাদ্যযন্ত্র হিসাবে বিবেচিত হয় এবং এটি দেব বাদ্যম নামে পরিচিত। এই সহজ ঘাত বাদ্য যন্ত্রটি বিস্তৃত ভারতের ডমরুর মতো। ডমরুতে গিঁটযুক্ত দড়ি দিয়ে অনুরনকের গায়ে আঘাত করা হয়, কিন্তু ইদাক্কা একটি লাঠি দিয়ে বাজানো হয়। ডমরুর মতো, ইদাক্কার মধ্যস্থলের দড়ি চেপে ধরে স্বরতীক্ষ্ণতা বাঁকানো যেতে পারে (একটি ধ্বনি অন্য ধ্বনির ওপর দিয়ে যাওয়া)। ইদাক্কা যন্ত্রটিকে বাম কাঁধের উপর ঝোলানো হয় এবং যন্ত্রের ডান দিকে একটি পাতলা বাঁকানো লাঠি দিয়ে আলতোভাবে আঘাত করা হয়।   ব্যুৎপত্তি  মনে করা হয় যে শব্দটি এসেছে মালয়ালম শব্দ ইদাক্কু থেকে, যার অর্থ "কেন্দ্র"। শব্দটি মন্দিরের দেব মূর্তি এবং ভক্তদের মধ্যে বাদ্যযন্ত্রটির অবস্থানকে নির্দেশ করতে বলা হয়। থাম্ব|শ্রী চেন্দামঙ্গলম উন্নিকৃষ্ণ মারার ইদাক্কা বাদ্যরত শিল্পী - মাঝখানে।   গঠন  কথা বলা ড্রামের মতোই, ইদাক্কার দুই পাশের দুই খোলা মুখ দুটি বৃত্তাকার পাতলা পরদা দিয়ে ঢাকা থাকে। এদের প্রত্যেকটিই একটি বৃত্তাকার বলয়ের সাহায্যে আটকানো থাকে। দুই পাশের এই দুটি পরদার মাঝে বালি ঘড়ি আকারের মূল কাঠামোটি থাকে। দুই পাশের দুই বলয় দড়ি দিয়ে এমনভাবে বাঁধা থাকে যাতে সে দুটি একে অপরকে নিজের দিকে টেনে রাখে। জালের মতো প্রাকৃতিক তন্তু দিয়ে তৈরি দড়িগুলি ড্রামের দুদিকের খোলা মুখ জুড়ে, মুখের নিচের দিকে প্রসারিত থাকে। ড্রামের দুই মুখের ব্যাস কাঠামোর ব্যাসের চেয়ে বড় হওয়া অস্বাভাবিক নয়, ফলে ড্রামের খোলা মুখের দুই দিক কেন্দ্রবিন্দু থেকে কিছুটা সরে থাকে।   ধ্বনিবিদ্যা  ইদাক্কা হল একটি ছোট, উচ্চ স্বরতীক্ষ্ণতাযুক্ত ড্রাম যার নির্দিষ্ট স্বরতীক্ষ্ণতা আছে। জালের মতো তন্তুগুলি ড্রামের মুখের দিকের কম্পিত পরদার সাথে এমনভাবে যুক্ত হয়, যা দিয়ে যন্ত্রের স্বরতীক্ষ্ণতা নির্ধারিত হয়। যন্ত্রের চারপাশে দড়ি চেপে বিভিন্ন স্বরতীক্ষ্ণতা পাওয়া যেতে পারে, এগুলি দুপাশের পরদার টানের পরিমাণের পরিবর্তন করে।   আরও দেখুন   ডমরু  পাণ্ডি মেলম  পাঞ্চারি মেলম  তায়ম্বক  পঞ্চবাদ্যম  ত্রিপুনিথুর কৃষ্ণদাস  কথা বলা ড্রাম, পশ্চিম আফ্রিকার বালি ঘড়ি আকৃতির একটি ড্রাম।   তথ্যসূত্র    বহিঃসংযোগ   বিষয়শ্রেণী:কেরলের শিল্পকলা বিষয়শ্রেণী:ভারতীয় বাদ্যযন্ত্র বিষয়শ্রেণী:কেরলের সঙ্গীত বিষয়শ্রেণী:আনদ্ধযন্ত্র
মাউর, ভারতের পাঞ্জাব রাজ্যের বাথিন্দা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা হল ২১২ মিটার (৬৯৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে মাউর শহরের জনসংখ্যা হল ২৭,৫৩১ জন। এর মধ্যে পুরুষ ৫৩% এবং নারী ৪৭%। শহরের জনসংখ্যার ১৩% হল ৬ বছর বা তার কম বয়সী।  এখানে সাক্ষরতার হার ৫৮%, পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে মাউর-এর সাক্ষরতার হার কম।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
মুফতি মুহাম্মদ ইবনে আদম আল কাওসারি একজন ব্রিটিশ সুন্নি ইসলামি পণ্ডিত, মুফতি, গবেষক, দারুল ইফতা লিস্টারের প্রতিষ্ঠাতা ও প্রধান মুফতি এবং জামিয়া উলুমুল কুরআন লেস্টারের একজন শিক্ষক।   জীবনী    পারিবারিক ইতিহাস  আল কাওসারির বাবা মাওলানা আদম ইংল্যান্ডের অন্যতম প্রবীণ পণ্ডিত। লেস্টার শায়খ আদম স্কয়ারটির নামকরণ করা হয়েছে তার নামে।   প্রাথমিক ও শিক্ষা জীবন  আল কাউসারি লেস্টারে জন্মগ্রহণ করেন। তিনি দারুল উলুম ব্যুরি থেকে স্নাতক হন এবং পরে দারুল উলুম করাচীতে মুফতি তাকি উসমানীর অধীনে পড়াশোনা করেন। আল-কাওসারির অন্যান্য শিক্ষকদের মধ্যে রয়েছেন তার পিতা মাওলানা আদম ও ইউসুফ মোতালা।  ২০০০ সালে আল-কাওসারি সিরিয়ার আব্দুর রাজ্জাক আল-হালাবি এবং আব্দুল লতিফ ফারফুর আল হাসানির অধীনে পড়াশোনা করেন।   কর্মজীবন  আল-কাউসারি দারুল উলুম লেস্টারের প্রতিষ্ঠাতা, পরিচালক ও প্রধান মুফতি। তিনি জামিয়া উলুমুল কুরআন লেস্টারের একজন শিক্ষক। এছাড়াও তিনি লন্ডনে ঐতিহ্যবাহী ইসলামী বিজ্ঞান শিক্ষা দেন।   রচনাবলি  তার রচনাবলির মধ্যে অন্তর্ভুক্ত: Islamic Guide to Sexual Relations (translated in German as Ehe und Liebesleben im Islam). Birth Control & Abortion in Islam Mabahith fi 'Aqa'id Ahl al-Sunna (a marginalia in Arabic language to Al-Muhannad alal Mufannad, the creed book of Deobandis, authored by Khalil Ahmad Saharanpuri)*Al-Arbaʿin: Elucidation of Forty Hadiths on Marriage The Issue of Shares and Simplified Rules of Zakat   তথ্যসূত্র   বিষয়শ্রেণী:মুসলিম পণ্ডিত বিষয়শ্রেণী:মুফতি বিষয়শ্রেণী:সুন্নি ফিকহ পণ্ডিত বিষয়শ্রেণী:জীবিত ব্যক্তি বিষয়শ্রেণী:দেওবন্দি ব্যক্তি বিষয়শ্রেণী:তাকি উসমানির ছাত্র বিষয়শ্রেণী:১৯৭৬-এ জন্ম
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:৩৪, ১১ ফেব্রুয়ারি ২০২৫ (ইউটিসি) :ক্রিস্টিনা রোজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। উল্লেখযোগ্য পুরস্কার ও পাননি। নাহিয়ানআলাপ ০০:০৮, ২৫ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
left|150px|লিথিয়াম পরমাণুর শৈলীবদ্ধ বর্ণনা পদার্থবিজ্ঞান প্রবেশদ্বারে স্বাগতম। পদার্থবিজ্ঞান শব্দটি (ইংরেজী ভাষায়: Physics) গ্রিক শব্দ φυσική হতে উদ্ভূত যার অর্থ প্রকৃতি সংক্রান্ত বিজ্ঞান) বিজ্ঞানের একটি প্রধান শাখা। পদার্থবিজ্ঞান প্রাকৃতিক বিশ্বের বিজ্ঞান। মহাবিশ্বের সব মৌলিক উপাদান, তাদের মধ্যে  বিদ্যমান বলসমূহ  এবং এর ফলে উদ্ভূত ঘটনাবলিকে বিশ্লেষণ করাই পদার্থবিজ্ঞানের প্রতিপাদ্য  বিষয়। কণা  পদার্থবিজ্ঞানে আলোচিত  অত্যন্ত ক্ষুদ্র অতিপারমাণবিক কণিকা (যা দিয়ে সমস্ত পদার্থ তৈরী হয়) থেকে শুরু করে মহাশূণ্যে অবস্থিত গ্রহ-নক্ষত্র পর্যন্ত আমাদের বিশ্বতত্ত্বের  এবং এই মহাবিশ্বের  সামগ্রিক আচরণ -  সব মাপের  ও আকৃতির ভৌত অবস্থা (physical phenomenon) নিয়েই পদার্থবিজ্ঞানীরা গবেষণা করেন।পদার্থবিজ্ঞান প্রাকৃতিক বিশ্বের বিজ্ঞান। মহাবিশ্বের সব মৌলিক উপাদান, তাদের মধ্যে   বিদ্যমান বলসমূহ   এবং এর ফলে উদ্ভূত ঘটনাবলিকে বিশ্লেষণ করাই পদার্থবিজ্ঞানের প্রতিপাদ্য   বিষয়। কণা   পদার্থবিজ্ঞানে আলোচিত   অত্যন্ত ক্ষুদ্র অতিপারমাণবিক কণিকা (যা দিয়ে সমস্ত পদার্থ তৈরী হয়) থেকে শুরু করে মহাশূণ্যে অবস্থিত গ্রহ-নক্ষত্র পর্যন্ত আমাদের বিশ্বতত্ত্বের    এবং এই মহাবিশ্বের   সামগ্রিক আচরণ -   সব মাপের   ও আকৃতির ভৌত অবস্থা (physical phenomenon) নিয়েই পদার্থবিজ্ঞানীরা গবেষণা করেন। যেসব সূত্র বা তত্ত্ব দ্বারা প্রকৃতি তথা বিশ্বভ্রমাণ্ড পরিচালিত হয় সেসবের আবিষ্কার এবং পঠন-পাঠন পদার্থবিজ্ঞানে আলোচিত হয়। বিশ্ব গঠনকারী মৌলিক পদার্থ এবং তাদের মধ্যে পারস্পারিক ক্রিয়া সম্বন্ধে পদার্থবিজ্ঞান আলোচনা করে। একারণে পদার্থবিজ্ঞানকে একটি কেন্দ্রীয় বিজ্ঞান হিসেবে বিবেচনা করা হয় এবং বিজ্ঞানের এই শাখা হতেই মূলত রসায়ন ও বিজ্ঞানের অন্যান্য গুরুত্ত্বপূর্ণ শাখা যেমন ভূতত্ত্ব, জীববিজ্ঞান, সামাজিক বিজ্ঞান ইত্যাদির উদ্ভব হয়েছে। পদার্থবিজ্ঞানের মৌলিক আবিষ্কারগুলি বিজ্ঞানের সকল শাখাতেই গুরুত্ত্বপূর্ণ অবদান রেখেছে। মৌলিক বিজ্ঞান হিসেবে পদার্থবিজ্ঞানের প্রধান এবং মূল লক্ষ্য হচ্ছে সমগ্র বিশ্বের একটি একীভূত তত্ত্ব প্রতিষ্ঠা করা।
২০১৩ ওয়েস্ট ইন্ডিজ ত্রি-দেশীয় সিরিজ () একটি একদিনের আন্তর্জাতিক ক্রিকেট প্রতিযোগিতা যা ওয়েস্ট ইন্ডিজে জুন এবং জুলাই মাসে ভারত, শ্রীলঙ্কা এবং স্বাগতিক ওয়েস্ট ইন্ডিজের মধ্যে অনুষ্ঠিত হয়। সম্প্রচার স্বত্ত্বের কারণে এ সিরিজের নামকরণ করা হয়েছে সেলকন মোবাইল কাপ। ডানহাতে আঘাতপ্রাপ্তির ফলে দ্বিতীয় খেলায় ভারতীয় অধিনায়ক মহেন্দ্র সিং ধোনি মাঠের বাইরে অবস্থান নেন ও তার পরিবর্তে দলে স্থান পান আম্বতি রায়ডু। বিরাট কোহলি অধিনায়কের দায়িত্বভার গ্রহণ করেন। অন্যদিকে ওয়েস্ট ইন্ডিজের অধিনায়ক ডোয়েন ব্র্যাভো’র পরিবর্তে অধিনায়কত্ব করেন কিরণ পোলার্ড।   সময়সূচী   গ্রুপ পর্ব   পয়েন্ট তালিকা   নং দল         ১  ৪  ২  ২  ০  ০  ২  ১০  +০.০৫৪ ২  ৪  ২  ২  ০  ০  ১  ৯  +০.৩৪৮ ৩  ৪  ২  ২  ০  ০  ১  ৯  -০.৩৮৩   রাউন্ড ১    রাউন্ড ২    ফাইনাল    পরিসংখ্যান   ব্যাটিং  সর্বাধিক রান খেলোয়াড়ের নামখেলেছে রান গড় সর্বোচ্চ উপুল থারাঙ্গা৫২২৩ ৫৫.৭৫  ১৭৪* রোহিত শর্মা  ৫  ২১৭ ৫৪.২৫  ৬০ মাহেলা জয়াবর্ধনে ৫ ১৯৯ ৩৯.৮০  ১০৭ জনসন চার্লস ৪ ১৮৫ ৪৬.২৫  ৯৭ কুমার সাঙ্গাকারা ৫ ১৭৮ ৫৯.৩৩  ৯০*   বোলিং  সর্বাধিক উইকেট খেলোয়াড়ের নামখেলেছে উইকেট  ওভার প্রতি রান  সেরা ভুবনেশ্বর কুমার ৪  ১০  ৩.৩৪  ৪/৮ রঙ্গনা হেরাথ ৪  ১০  ৩.৯৩  ৪/২০  রবীন্দ্র জাদেজা৫ ৮  ৪.৮৬৪/২৩ ইশান্ত শর্মা  ৫ ৮ ৫.৭০  ২/১৭ অ্যাঞ্জেলো ম্যাথিউস৫ ৭ ৩.৪১ ৪/২৯   সম্প্রচার ব্যবস্থা   টেলিভিশন সম্প্রচার  দেশ  মন্তব্য টেন স্পোর্টস  , , ,   আনুষ্ঠানিকভাবে প্রতিযোগিতা সম্প্রচার করে টেন ক্রিকেট    ডিডি ন্যাশনাল    শুধুমাত্র ভারতের খেলাগুলো স্কাই স্পোর্টস     সুপারস্পোর্ট    ফক্স স্পোর্টস      তথ্যসূত্র    আরও দেখুন   ২০১৩ অ্যাশেজ সিরিজ  ২০১৪-এ আন্তর্জাতিক ক্রিকেট  ২০১৩ আইসিসি চ্যাম্পিয়ন্স ট্রফি  ২০১৪ জিম্বাবুয়ে ত্রি-দেশীয় সিরিজ  ২০১৩ বাংলাদেশ ক্রিকেট দলের জিম্বাবুয়ে সফর  ২০১৩ নিউজিল্যান্ড ক্রিকেট দলের ইংল্যান্ড সফর  ২০১৩ পাকিস্তান ক্রিকেট দলের স্কটল্যান্ড সফর  ২০১৩ পাকিস্তান ক্রিকেট দলের আয়ারল্যান্ড সফর  ২০১৩ অস্ট্রেলিয়া ক্রিকেট দলের ইংল্যান্ড সফর   বহিঃসংযোগ   Schedule  http://www.espncricinfo.com/tri-nation-west-indies-2013/content/story/646695.html  বিষয়শ্রেণী:২০১৩-এ আন্তর্জাতিক ক্রিকেট প্রতিযোগিতা বিষয়শ্রেণী:আন্তর্জাতিক ক্রিকেটে ওয়েস্ট ইন্ডিজ বিষয়শ্রেণী:একদিনের আন্তর্জাতিক ক্রিকেট প্রতিযোগিতা বিষয়শ্রেণী:২০১৩-এ ভারতীয় ক্রিকেট বিষয়শ্রেণী:শ্রীলঙ্কা ক্রিকেট দলের ওয়েস্ট ইন্ডিজ সফর